बॉलीवुड डायरेक्टर ने किया ट्वीट, बोले- प्रज्ञा ठाकुर है तो बीजेपी को दुश्मनों की जरूरत नहीं...  
प्रज्ञा सिंह ठाकुर पर आया बॉलीवुड डायरेक्टर का ट्वीट
ओनिर ने कहा कि बीजेपी को दुश्मनों की जरूरत नहीं
कहा, प्रज्ञा को पार्टी से निकाले बीजेपी
प्रज्ञा ठाकुर (Pragya Singh Thakur) ने लोकसभा में चर्चा के दौरान महात्मा गांधी (Mahatma Gandhi) के हत्यारे नाथूराम गोडसे (Nathuram Godse) को देशभक्त कहकर एक बार फिर विवादों को मोल ले लिया है. उनके बयान को लेकर राजनैतिक दुनिया के साथ ही सोशल मीडिया पर भी लोग खूब रिएक्शन दे रहे हैं. हाल ही में प्रज्ञा ठाकुर पर बॉलीवुड डायरेक्टर ओनिर (Onir) ने ट्वीट किया है, जिसमें उन्होंने बताया कि जब तक प्रज्ञा सिंह ठाकुर बीजेपी में हैं पार्टी को विपक्ष और दुश्मनों की कोई जरूरत नहीं है. 
With #PragyaThakur around BJP does not need any opposition or enemies taint them and shame them. She needs to be thrown out by the party
"Patriot Nathuram Godse": Pragya Thakur Repeats Stance In Parliament https://t.co/fkdPKXaLGI via @ndtv

ओनिर (Onir) ने प्रज्ञा सिंह ठाकुर पर निशाना साधते हुए लिखा कि पार्टी को उन्हें बाहर निकाल देना चाहिए. प्रज्ञा सिंह ठाकुर पर आया ओनिर का यह ट्वीट खूब सुर्खियां बटोर रहा है. अपने ट्वीट में ओनिर ने लिखा, "प्रज्ञा सिंह ठाकुर है तो बीजेपी को अपने आसपास किसी भी विपक्ष और दुश्मनों की जरूरत नहीं है. उन्हें पार्टी द्वारा बाहर निकालने की आवश्यकता है." बता दें कि बॉलीवुड डायरेक्टर ओनिर फिल्मी दुनिया के साथ-साथ सोशल मीडिया पर भी काफी एक्टिव रहते हैं. अकसर समसामयिक मुद्दों पर अपनी राय पेश कर ओनिर खूब सुर्खियां बटोरते हैं. 
वहीं, प्रज्ञा सिंह ठाकुर की बात करें तो जब लोकसभा (Loksabha) में  द्रमुक सदस्य ए राजा ने चर्चा में भाग लेते हुए नकारात्मक मानसिकता को लेकर गोडसे (Nathuram Godse) का उदाहरण दिया, इस पर प्रज्ञा (Pragya Singh Thakur) अपने स्थान पर खड़ी हो गईं और कहा कि 'देशभक्तों का उदाहरण मत दीजिए'. इससे पहले भी भाजपा सांसद प्रज्ञा सिंह ठाकुर एक बार महात्मा गांधी के हत्यारे नाथूराम गोडसे को देशभक्त बताकर विवादों में रह चुकी हैं.